શેર બજાર: 61000ની પાર ખુલ્યુ સેન્સેક્સ, નિફ્ટી પણ ઉંચાઇ પર - Gujarat ExclusiveGujarat Exclusive
Gujarat Exclusive > આપણી જરૂરિયાત > વ્યાપાર > શેર બજાર: 61000ની પાર ખુલ્યુ સેન્સેક્સ, નિફ્ટી પણ ઉંચાઇ પર
શેર બજાર: 61000ની પાર ખુલ્યુ સેન્સેક્સ, નિફ્ટી પણ ઉંચાઇ પર
મુંબઇ: શેર બજારમાં તેજી યથાવત છે. બુધવારની જેમ આજે પણ એક નવી ઉંચાઇ પર સેન્સેક્સ ખુલ્યુ હતુ. બીએસઇનો 30 સ્ટૉક્સ ધરાવતો સૂચકાંક સેન્સેક્સ 351 અંકના ઉછાળ સાથે 61088ના સ્તર પર ખુલ્યુ તો નેશનલ સ્ટોક એક્સચેન્જનો નિફ્ટી પણ નવા રેકોર્ડ સાથે વેપારની શરૂઆત કરી હતી. આજે નિફ્ટી 18,272.85ના સ્તર પર ખુલ્યુ હતુ.
શરૂઆતના વેપારમાં વિપ્રો, ઇન્ફોસિસ, ટાટા મોટર્સ, ઇન્ફોસિસ, ટેક મહિન્દ્રા, આઇટીસી જ્યા નિફ્ટી ટોપ ગેનરમાં છે તો બીજી તરફ કોલ ઇન્ડિયા, એચડીએફસી, એસબીઆઇ લાઇફ, બજાજ ફાઇનાન્સ ટોપ લૂજરમાં છે.
શેર બજારમાં તેજીનો સિલસિલો સતત પાંચમા વેપારના સત્ર બુધવારે પણ ચાલુ રહ્યો હતો. બીએસઇ સેન્સેક્સ 453 અંક ઉછળીને નવા રેકોર્ડ સ્તર પર બંધ થયો હતો. શેર બજારમાં તેજી સાથે બીએસઇમાં સૂચીબદ્ધ કંપનીઓનો બજાર શરૂઆતના વેપારમાં 2,70,24,154.49 કરોડ રૂપિયાના નવા રેકોર્ડ સ્તર પર પહોચી ગયો છે.